Doložka
vybraných vplyvov

A.1. Názov materiálu: Návrh na pristúpenie Slovenskej republiky k Protokolu z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) 
        Termín začatia a ukončenia PPK: 4.10.2012-12.10.2012  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Podľa čl. 10 Protokolu z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) ročné príspevky do medzinárodného fondu na kompenzáciu škôd vznikajúcich v dôsledku znečistenia ropnými látkami (ďalej len „fond“) platí za každý zmluvný štát každá osoba, ktorá v priebehu kalendárneho roku uvedeného v článku 12 ods. 2 písm. a) alebo b) prijala v celkových množstvách prekračujúcich 150.000 ton v prístavoch alebo v zariadeniach terminálov na území daného štátu ropnú látku, za ktorú sa platia príspevky, prepravenú po mori do týchto prístavov a zariadení terminálov a v akýchkoľvek zariadeniach nachádzajúcich sa na území daného zmluvného štátu ropnú látku, za ktorú sa platia príspevky, prepravenú po mori a vyloženú v prístave alebo zariadení terminálu niektorého nezmluvného štátu, za predpokladu, že ropná látka, za ktorú sa platia príspevky, sa na základe tohto pododseku berie do úvahy len pri prvom prevzatí v zmluvnom štáte po jej vyložení v uvedenom nezmluvnom štáte.
FUND protokol 1992 sa vzťahuje len na územie pobrežného štátu vrátane pobrežného mora a oblasti výlučnej ekonomickej zóny. Slovenská republika má v rámci rezortu obmedzené možnosti priamo sa podieľať na rokovaniach zhromaždenia fondu, účasť Slovenskej republiky na rokovaniach zhromaždenia fondu budú tvoriť zástupcovia Veľvyslanectva Slovenskej republiky v Londýne. Finančné náklady spojené s účasťou zástupcov Slovenskej republiky na zhromaždení fondu sa nepredpokladajú.

A.4. Alternatívne riešenia

A.5. Stanovisko gestorov
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.
Ministerstvo hospodárstva SR nemá pripomienky k doložke vybraných vplyvov z hľadiska vplyvov na podnikateľské prostredie.
Ministerstvo životného prostredia SR nemá pripomienky k doložke vybraných vplyvov z hľadiska vplyvov na životné prostredie.
Ministerstvo práce, sociálnych vecí a rodiny SR nemá pripomienky k doložke vybraných vplyvov z hľadiska  sociálnych vplyvov.